Mae **Zanagee Artis** (ganwyd 2000 neu 2001) yn ymgyrchydd hinsawdd Americanaidd sy'n fwyaf adnabyddus am gyd-sefydlu'r grŵp actifydd hinsawdd dan arweiniad ieuenctid *Zero Hour*. Yn 2021, roedd Artis yn Gyfarwyddwr Polisi Dros Dro gyda *Zero Hour*.

Bywgraffiad
-----------

Yn yr ysgol uwchradd, cychwynnodd Bwyllgor Cynaliadwyedd yn ei ysgol uwchradd, pwyllgor a esblygodd yn 'Dîm Gwyrdd'. Yn ystod haf 2017, mynychodd raglen haf ym Mhrifysgol Princeton. Dywed Artis iddo ddechrau meddwl y tu hwnt i'w gymuned leol ar ôl siarad â chyd-gyfranogwyr y rhaglen Jamie Margolin a Madelaine Tew. Fe wnaethant hwy ac ef, ac ymgyrchwyr ieuenctid eraill gyd-ffurfio Zero Hour. Achosion craidd Zero Hour yw gwladychiaeth, cyfalafiaeth, hiliaeth a phatriarchaeth o fewn newid hinsawdd.

Trefnodd Zero Hour orymdaith Hinsawdd Ieuenctid (*Youth Climate March*) yyng Ngorffennaf 2018 yn Washington, DC, gyda gorymdeithiau lloeren eraill yn cael eu cynnal ledled y byd. Cynlluniodd Artis, fel cyfarwyddwr logisteg, y prif ddigwyddiad a chydlynu gyda Heddlu Capitol yr Unol Daleithiau. Dywedodd Artis, "Roedd hwnnw'n bwynt lansio go iawn i'n mudiad, ac fe ysbrydolodd bobl ifanc ledled y byd hefyd. Ysbrydolodd yr *Youth Climate March* ymgyrch Gwener y Dyfodol (Fridays for Future) Greta Thunberg." 

Yn dilyn hynny, gweithiodd Artis gyda 'Mudiad Sunrise' ar streiciau hinsawdd Medi a Thachwedd 2019. Ym Medi 2020, nododd fod Zero Hour wedi symud ei ffocws at addysg. Yn ystod etholiad arlywyddol yr Unol Daleithiau 2020, fel cyfarwyddwr polisi, arweiniodd Artis yr ymgyrch #Vote4OurFuture. Canolbwyntiodd yr ymgyrch ar daleithiau ymylol fel Michigan a Pennsylvania, gyda'r nod o gynyddu'r nifer sy'n pleidleisio i gefnogi'r Fargen Newydd Werdd. Dywedodd Artis, "Rydyn ni am i newid hinsawdd fod y brif flaenoriaeth ar feddyliau pobl pan maen nhw'n bwrw eu pleidlais yn Nhachwedd oherwydd y ffordd y bydd yn effeithio ar bobl o liw a phobl sy'n byw yn y dinasoedd hynny."

Personol
--------

Magwyd Artis yn Clinton, Connecticut ac mae'n credydu ei blentyndod a dreuliodd ym mharc talaith Hammonasset Beach ysbrydoli ei ddiddordeb mewn amgylcheddaeth. Aeth Artis i Brifysgol Brown yn 2018, gyda'r bwriad o astudio'r gyfraith. Mae'n aelod o'r frawdoliaeth Zeta Delta Xi. sef brawdoliaeth leol, gyd-addysgiadol ym Mhrifysgol Brown yn Providence, Rhode Island. Mae'n olrhain ei darddiad i 1852 fel rhan o Epsilon y frawdoliaeth genedlaethol i ddynion o'r enw Zeta Psi. Yn 1982, penderfynodd cangen Epsilon dderbyn menywod i'w plith. Arweiniodd hyn at ddatgysylltu'r gangen hon o Zeta Psi ym 1986, a ganwyd Zeta Delta Xi ar 24 Ionawr 1987.

Cyfeiriadau
-----------

1. ↑  "Who We Are". *Zero Hour*. Archifwyd o'r gwreiddiol ar 2021-04-16. Cyrchwyd 20 April 2021.
2. ↑  Marguerite, Christianne (23 Ionawr 2019). "Young Environmentalist Is Inspired By Growing Up On Long Island Sound". *The Nature Conservancy*. Cyrchwyd 20 April 2021.
3. ↑  Yoon-Hendricks, Alexandra (21 Gorffennaf 2018). "Meet the Teenagers Leading a Climate Change Movement". *The New York Times*. Cyrchwyd 20 April 2021.
4. ↑  Janfaza, Rachel. "9 Climate Activists of Color You Should Know". *Teen Vogue* (yn Saesneg). Cyrchwyd 20 April 2021.
5. ↑  Amyx, Scott (10 Mehefin 2019). "Interview with Zanagee Artis, 19 Year Old Co-Founder of Zero Hour". *Scott Amyx*. Cyrchwyd 20 April 2021.
6. ↑  Kormann, Carolyn (July 22, 2018). "The Teen-Agers Fighting for Climate Justice". *The New Yorker* (yn Saesneg). Cyrchwyd 20 April 2021.
7. ↑  Napoli, James (25 Medi 2020). "'Climate Change Is a Barrier to Our Future'". *Rewire* (yn Saesneg). Cyrchwyd 20 April 2021.
8. ↑  "Zanagee Artis". *Swearer Center. Brown University*. Cyrchwyd 20 April 2021.
9. ↑  Napoli, James (25 Medi 2020). "'Climate Change Is a Barrier to Our Future'". *Rewire* (yn Saesneg). Cyrchwyd 20 April 2021.Napoli, James (25 Medi 2020). "'Climate Change Is a Barrier to Our Future'". *Rewire*. Retrieved 20 April 2021.
10. ↑  Aratani, Lauren (3 Awst 2020). "With big rallies cancelled, young climate activists are adapting election tactics". *The Guardian* (yn Saesneg). Cyrchwyd 20 April 2021.
11. ↑  Marguerite, Christianne (23 Ionawr 2019). "Young Environmentalist Is Inspired By Growing Up On Long Island Sound". *The Nature Conservancy*. Cyrchwyd 20 April 2021.Marguerite, Christianne (23 Ionawr 2019). "Young Environmentalist Is Inspired By Growing Up On Long Island Sound". *The Nature Conservancy*. Retrieved 20 April 2021.
12. ↑  "Zanagee Artis". *Swearer Center. Brown University*. Cyrchwyd 20 April 2021."Zanagee Artis". *Swearer Center. Brown University*. Retrieved 20 April 2021.